cyanic-selkie/wikianc huggingface dataset:
Εντφού
Ιστορία
Στην αρχαιότητα εδώ βρισκόταν ο αρχαίος οικισμός της Μπεχτντέτ όπου οι Πτολεμαίοι πάνω σε λόφο έχτισαν τον ναό του Ώρου ο οποίος ολοκληρώθηκε το 57 π.χ. . Την εποχή αυτή ονομάστηκε Απολλινόπολις και πρωτεύουσα της Νομής Απολλινόπολις. Με την επικράτηση του χριστιανισμού ιδρύθηκε επισκοπή, βοηθός επίσκοπος της μητρόπολης της Πτολεμαΐδας, της πρωτεύουσας της ρωμαϊκής επαρχίας της Θηβαΐδας Σεκούντα. Πάπυρος αναφέρει τα ονόματα ίσως πέντε επισκόπων της. Σήμερα η επισκοπή, δεν υπάρχει και ο τίτλος δίνεται τιμητικά από την Καθολική Εκκλησία.
Αντόνιο Ροσσελλίνο
Θάνατος
Ο Ροσσελλίνο απεβίωσε το 1479, έχοντας κερδίσει μεγάλη αναγνώριση για το έργο του. Ο συγγραφέας και ιστορικός τέχνης Τζόρτζιο Βαζάρι (1511-1574) συμπεριέλαβε τον καλλιτέχνη στο διάσημο έργο του «Βίοι των εξοχότερων ζωγράφων, γλυπτών και αρχιτεκτόνων».
Εντφού
Εξωτερικοί σύνδεσμοι
Κατηγορία:Πόλεις της Αιγύπτου Κατηγορία:Αρχαιολογικοί τόποι στην Αίγυπτο
Αντόνιο Ροσσελλίνο
Εξωτερικοί σύνδεσμοι
Κατηγορία:Ιταλοί γλύπτες Κατηγορία:Γλύπτες της Αναγέννησης
Ονυχοκρύπτωση
thumb|right|300px|Ονυχοκύρτωσις και Θεραπεία με τη μέθοδο Syme. Ονομάζεται Ονυχοκρύπτωσις (Onychocryptosis) ή Είσφρυση (ορθότερη γραφή: Είσφρηση) Όνυχος (Ingrown Toenail) μία συχνή φλεγμονώδης πάθηση του Μεγάλου Δακτύλου του Ποδός, όπου το παρωνύχιο φλεγμαίνει, μολύνεται από βακτήρια και μύκητες και σταδιακά υπερτρέφεται και υπερκαλύπτει τον κεράτινο δίσκο, ο οποίος μοιάζει σαν "να μπαίνει μέσα" στα μαλακά μόρια, ενώ στην πραγματικότητα συμβαίνει το αντίθετο. Δεν πρέπει να γίνεται σύγχυση της Ονυχοκρύπτωσης με την Ονυχοκύρτωση. Η διαφορά τους έγκειται στην κυρτότητα του κεράτινου δίσκου. Στην Ονυχοκρύπτωση ο κεράτινος δίσκος είναι ομαλός με ελαφρά κυρτότητα, ενώ στην Ονυχοκύρτωση ο Κεράτινος δίσκος είναι υπέρκυρτος
Αιτιολογία
Η αιτιολογία της Ονυχοκρύπτωσης φαίνεται να είναι πολυπαραγοντική, δηλαδή ενοχοποιούνται συνήθως πολλαπλοί παράγοντες. Ορισμένα από τα αίτια που έχουν μέχρι σήμερα επισημανθεί είναι τα εξής:
Κλινική Εικόνα
Η κλινική εικόνα στην Ονυχοκρύπτωση εξαρτάται από το στάδιο της παθήσεως. Έτσι η κλινική εικόνα έχει ως εξής:
Συντηρητική θεραπεία
Η συντηρητική θεραπεία της Ονυχοκρύπτωσης μπορεί να εφαρμοσθεί στο στάδιο 1 της ταξινόμησης, και ίσως σε ορισμένες περιπτώσεις του Σταδίου 2. Όλες οι περιπτώσεις του σταδίου 3 απαιτούν ριζική χειρουργική επέμβαση διόρθωσης. Μέχρι σήμερα έχουν περιγραφεί οι εξής μέθοδοι συντηρητικής αντιμετώπισης της Ονυχοκρύπτωσης:
Χειρουργική θεραπεία
Η χειρουργική θεραπεία της Ονυχοκρύπτωσης (είσφρυσης όνυχος) εμπεριέχει τόση μεγάλη γκάμα από επιλογές και χειρουργικές τεχνικές, σε σημείο που θα νομίζει κανείς ότι ουδεμία μέθοδος είναι η επιτυχής. Τα πράγματα δεν είναι έτσι. Η ποικιλία επιλογών οφείλεται σε πολλούς παράγοντες. Πρώτον, εξαρτάται από το πότε εφευρέθηκε η μέθοδος. Δεύτερον εξαρτάται από το ποιος ασχολείται με το περιστατικό. Τι επάγγελμα και τι ειδικότητα έχει; Τρίτον, εξαρτάται από το στάδιο της παθήσεως και τέταρτον, από τον υγειονομικό χώρο όπου θα γίνει η θεραπεία. Πάντως σήμερα επικρατούν στην Ιατρική οι εξής χειρουργικές μέθοδοι:
Μιχαήλ Ταρωνίτης
Ο Μιχαήλ Ταρωνίτης (άκμασε από το 1061, απεβ. πριν το 1136) ήταν Βυζαντινός ευγενής και σύζυγος της Μαρίας Κομνηνής, αδελφής του Βυζαντινού αυτοκράτορα Αλεξίου Α΄.
Βιογραφία
Ανήκε στην αριστοκρατική Οικογένεια Ταρωνιτών, με καταγωγή από τους ηγεμόνες του Ταρών της Αρμενίας. Ο πατέρας του, πατρίκιος Γρηγόριος Ταρωνίτης, είχε συμμετάσχει στη συνωμοσία εναντίον του μεγάλου δομεστίκου Κωνσταντίνου, αδελφού του Μιχαήλ Δ΄ Παφλαγόνος (1034-41).
Περί το 1061-63 νυμφεύτηκε τη Μαρία Κομνηνή, πρώτη κόρη του Ιωάννη, αδελφή του μετέπειτα αυτοκράτορα Αλεξίου Α΄. Το 1070 ο Μιχαήλ συνόδευσε τον κουνιάδο του Μανουήλ Κομνηνό σε εκστρατεία εναντίον των Σελτζούκων και αιχμαλωτίστηκε μαζί του και με τον Νικηφόρο Μελισσηνό από τους Τούρκους. Ο Μανουήλ σύντομα έπεισε τον Τούρκο αρχηγό Χρυσόσκουλο να εισέλθει στη Βυζαντινή υπηρεσία και οι τρεις ελευθερώθηκαν. Δεν γνωρίζουμε κάτι άλλο για τη σταδιοδρομία τού Μιχαήλ ως το 1081, όταν ο Αλέξιος Α΄ ανέλαβε τον θρόνο.
Ο νέος αυτοκράτορας γρήγορα προώθησε τον Μιχαήλ στα πιο υψηλά αυλικά αξιώματα: τον έκανε πρωτοβεστιάριο και τού έδωσε τους τίτλους τού πρωτοσέβαστου και τού πανυπερσέβαστου,εξισώνοντάς τον με τον Καίσαρα Νικηφόρο Μελισσηνό, σύζυγο της Ευδοκίας Κομνηνής (δεύτερης αδελφής του Αλεξίου Α΄). Παρά τις τιμές που έλαβε ενεπλάκη στη συνωμοσία του Νικηφόρου Διογένη, γιου και για λίγο συναυτοκράτορα τού Ρωμανού Δ΄ (1068-71). Η συνωμοσία ανακαλύφθηκε το θέρος του 1094 και οι ηγέτες της Διογένης, Μιχαήλ Ταρωνίτης και Κατακαλών Κεκαυμένος εκτοπίστηκαν και οι περιουσίες τους κατασχέθηκαν. Οι άλλοι συνωμότες σύντομα τυφλώθηκαν· ο Μιχαήλ γλίτωσε την τιμωρία με την παρέμβαση της Μαρίας. Δεν ξέρουμε για τη μετέπειτα ζωή αυτού ή της συζύγου του· η Μαρία ίσως έγινε μοναχή με το όνομα Άννα. Το 1135 οι δύο τους είχαν ήδη αποβιώσει.
Οικογένεια
Νυμφεύτηκε τη Μαρία Κομνηνή, κόρη του Ιωάννη μεγάλου δομεστίκου και είχε τέκνα:
Πηγές
Κατηγορία:Βυζαντινοί του 11ου αιώνα Κατηγορία:Πρωτοβεστιάριοι Κατηγορία:Σεβαστοί Κατηγορία:Αλέξιος Α΄ Κομνηνός Κατηγορία:Οικογένεια Ταρωνιτών
Ρόλος φύλου
Οι ρόλοι των φύλων ή έμφυλοι ρόλοι είναι ευρέως αποδεκτές νόρμες που υπαγορεύουν και καθορίζουν τη συμπεριφορά και τη λειτουργία των φύλων στα πλαίσια της κοινωνίας, της εργασίας, της εκπαίδευσης, της θρησκείας, στις διαπροσωπικές ή ερωτικές σχέσεις κ.τ.λ. Αποτελούν ουσιαστικά τις «οδηγίες» για το πώς αρμόζει να συμπεριφέρεται ένας άνδρας και πώς μία γυναίκα.
Τις τελευταίες δεκαετίες, χάρη στο κίνημα του φεμινισμού και τη χειραφέτηση της γυναίκας αλλά και την πίεση που ασκείται από το ομοφυλοφιλικό κίνημα για «ανυπακοή» και μη προσαρμογή στα έμφυλα καλούπια, οι ρόλοι αυτοί αμφισβητούνται ενώ υπάρχει επίσης έντονος διάλογος για το αν οι διαφορές που παρατηρούνται ανάμεσα στα δύο φύλα οφείλονται σε έμφυτα χαρακτηριστικά της προσωπικότητας του ατόμου ή εάν αποκτήθηκαν λόγω της άκριτης επιβολής τους από την κοινωνία.
Αν και οι περισσότεροι πολιτισμοί θεωρούν ότι το φάσμα της ταυτότητας φύλου αποτελείται από δύο μόνο φύλα, το ανδρικό και το γυναικείο, αρκετοί, ιδίως Ασιατικοί, αναγνωρίζουν είτε το τρίτο φύλο ή αναφέρουν ότι υπάρχουν μέχρι και πέντε φύλα. Επιπλέον, από τις σύγχρονες μελέτες πάνω στον, μέχρι πρότινος, άγνωστο κι ανεξερεύνητο τομέα της ταυτότητας φύλου προκύπτει ότι υπάρχει διαχωρισμός ανάμεσα στο βιολογικό και το κοινωνικό φύλο· ως βιολογικό φύλο (sex) ορίζεται το φύλο με το οποίο γεννήθηκε κάποιο άτομο και τα ανατομικά χαρακτηριστικά του (δηλ. πέος για τους άνδρες, αιδοίο για τις γυναίκες). Αντιθέτως, ως κοινωνικό φύλο (gender) ορίζονται τα λοιπά χαρακτηριστικά που το συνοδεύουν όπως αντιλήψεις για το ποια είναι η αναμενόμενη και «σωστή» συμπεριφορά για το καθένα (π.χ. στα αγόρια πρέπει να αρέσει το μπλε χρώμα, να ασχολούνται με όπλα και αθλήματα και στα κορίτσια πρέπει να αρέσει το ροζ χρώμα, να είναι γλυκά και τρυφερά, να παίζουν με κούκλες, να προορίζονται για καλές μητέρες), ενώ στην έννοια αυτή εντάσσεται και ο τρόπος που θα συμπεριφέρεται έτσι και αλλιώς, ανεξαρτήτως από την επιβολή των προαναφερθέντων ρόλων, το άτομο στα πλαίσια της κοινωνίας και με ποιανού από των δύο βιολογικών φύλων τα χαρακτηριστικά θα ταυτιστεί, ή αν δεν ταυτιστεί με κανένα από αυτά ή με κάποια από το ένα και κάποια από το άλλο - στην περίπτωση που κάποιο άτομο δεν ταυτίζεται με το βιολογικό του φύλο, θεωρείται διαφυλικό (transgender).
Θανάσης Μαρτίνος
Ο Θανάσης Μαρτίνος είναι Έλληνας εφοπλιστής και επενδυτής ακινήτων. Από τον Οκτώβριο του 2019 είναι Πολιτικός διοικητής του Αγίου Όρους.
Βιογραφικά Στοιχεία
Ο Θανάσης Μαρτίνος γεννήθηκε στην Αθήνα τον Φεβρουάριο του 1950. Ο πατέρας του, Ιωάννης, γεννήθηκε το 1907 στην Στεμνίτσα Αρκαδίας και η μητέρα του Αθηνά (Νουνού) έχει καταγωγή από την Κεφαλλονιά και την Ελευσίνα. Από το 1971 εργάζεται κοντά στην οικογενειακή νεοϊδρυθείσα ναυτιλιακή εταιρεία "Thenamaris Ships Management", την οποία ίδρυσε η μητέρα του. Το 1974, ολοκληρώνει τις σπουδές του, στα Ναυτιλιακά στο Λονδίνο και στα Οικονομικά στο Πανεπιστήμιο Αθηνών. Το 1975 η Thenamaris ήλεγχε έναν στόλο από 36 πλοία, μεταφορικής ικανότητας 850.000 τόνων. Το 1991, ο Μαρτίνος αποχωρεί από την εταιρεία, για να δημιουργήσει την Eastern Mediterranean Maritime (EastMed). Διαθέτει 74 ποντοπόρα πλοία, απασχολεί 180 στελέχη στα γραφεία και 1.500 ναυτικούς στα πλοία του, ενώ είναι και μεγάλος επενδυτής στο real estate.
Εκτός από την ενασχόλησή του με τη ναυτιλία, αφιερώνει αρκετό προσωπικό χρόνο σε φιλανθρωπικό έργο. Μέσω της Αστικής Μη Κερδοσκοπικής Εταιρείας «Αιγέας», στην οποία είναι επικεφαλής μαζί με τη σύζυγό του Μαρίνα από το 2015, επιτελεί φιλανθρωπικό έργο, χτίζοντας σχολεία, νοσοκομεία, εκκλησίες και άλλα. Ο Θ. Μαρτίνος μαζί με τα αδέρφια του, Ντίνο και Ανδρέα είναι ιδρυτικά μέλη της Εταιρείας Κοινωνικής Προσφοράς «ΣΥΝ-ΕΝΩΣΙΣ», της Ένωσης Ελλήνων Εφοπλιστών.
Τιμές και αξιώματα
Στις 24 Απριλίου 2015 ο Μαρτίνος τιμήθηκε με τον Μεγαλόσταυρο του Αποστόλου Μάρκου του Πατριαρχείου Αλεξανδρείας, από τον Πατριάρχη Αλεξανδρείας Θεόδωρο. Στις 18 Μαΐου 2017, ο Οικουμενικός Πατριάρχης Βαρθολομαίος του απένειμε το Οφίκιο του Άρχοντος Εξάρχου. Έχει τιμηθεί από πολλές Ιερές Μητροπόλεις της Εκκλησίας της Ελλάδος, όπως με το Ανώτατο Παράσημο του Αγίου Διονυσίου της Ιεράς Μητροπόλεως Ζακύνθου, τον Μεγαλόσταυρο του Αγίου Σπυρίδωνος της Ιεράς Μητροπόλεως Πειραιώς, της Ιεράς Μητροπόλεως Νικαίας, τον χρυσό Σταυρό του Αποστόλου και Ευαγγελιστού Λουκά της Ιεράς Μητροπόλεως Θηβών και τον Μεγαλόσταυρο του Αγίου Λαυρεντίου της Ιεράς Μητροπόλεως Μεγάρων και Σαλαμίνος. Έλαβε επίσης το Μέγα Παράσημο - τον χρυσό Σταυρό του Αγίου Γεωργίου της Ιεράς Μονής Ξενοφώντος. Τον Οκτώβριο του 2019 έλαβε από τον Πρόεδρο της Ελληνικής Δημοκρατίας Προκόπη Παυλόπουλο, το Χρυσό Μετάλλιο του Ζαππείου.
Ο Μαρτίνος έχει, επιπλέον, ανακηρυχθεί Επίτιμος Δημότης πολλών πόλεων και δήμων ανά την Ελλάδα, ηπειρωτική και νησιωτική. Στις 9 Οκτωβρίου 2019, με απόφαση του Πρωθυπουργού Κυριάκου Μητσοτάκη, ορκίστηκε Πολιτικός διοικητής του Αγίου Όρους. Η εγκατάστασή του στις Καρυές Αγίου Όρους, πραγματοποιήθηκε στις 14 Νοεμβρίου 2019.
Προσωπική ζωή
Ο Θ. Μαρτίνος παντρεύτηκε το 1974 την Μαρίνα Μαρτίνου, που κατάγεται από την ορεινή Άμπλιανη Ευρυτανίας. Έχουν αποκτήσει δύο κόρες, τη Γεωργία που ασχολείται με την πολιτική ως βουλευτής της Νέας Δημοκρατίας και τη Μαρίνα. Είναι μόνιμος κάτοικος Γλυφάδας.
Εξωτερικοί σύνδεσμοι
Κατηγορία:Πολιτικοί διοικητές του Αγίου Όρους Κατηγορία:Έλληνες εφοπλιστές Κατηγορία:Έλληνες ευεργέτες
Ρόλος φύλου
Μορφές έμφυλων ρόλων
Η ύπαρξη των έμφυλων ρόλων είναι εμφανής σε όλες σχεδόν τις κοινωνίες, ωστόσο είναι επίσης εμφανές το ότι ποικίλλουν και μεταβάλλονται ανάλογα με τη χρονική περίοδο.
Χαρακτηριστικό παράδειγμα αμφισβήτησης έμφυλου ρόλου είναι το ζήτημα του εάν ήταν πρέπον να φοριέται το παντελόνι από τις γυναίκες. Επί χρόνια, θεωρούταν αυστηρά ανδρικό ένδυμα και το ορθό ήταν οι γυναίκες να φορούν φορέματα και φούστες, ωστόσο υπό την επιρροή του φεμινιστικού κινήματος, έγινε πλήρως αποδεκτό μέσα σε λίγες δεκαετίες και καθιερώθηκε ως ρούχο κατάλληλο και για τα δύο φύλα. Συνεπώς, ο έμφυλος ρόλος που επέβαλε το διαχωρισμό του ποιος μπορεί να το φορά απορρίφθηκε. Επίσης, μερικούς αιώνες πριν, το ροζ χρώμα θεωρείτο καταλληλότερο για τα αγόρια γιατί υποδήλωνε δύναμη και επιβλητικότητα ενώ το μπλε θεωρείτο αρμόζον για τα κορίτσια που έπρεπε να είναι πιο ήρεμα και ντελικάτα.
Στον πίνακα παρατίθεται ένα μοντέλο που περιλαμβάνει αφενός παραδείγματα μιας κοινωνίας όπου επικρατεί απόλυτη τήρηση των έμφυλων ρόλων και αφετέρου μίας όπου υπάρχει παντελής έλλειψη αυτών:
Κοινωνικοποίηση
Η κοινωνικοποίηση αναφέρεται στη διαδικασία υιοθέτησης και ενστερνισμού από το άτομο ιδεών σχετικά με κοινωνικούς ρόλους από άλλα μέλη της κοινωνίας του. Μερικές θεωρίες κοινωνικοποίησης επισημαίνουν πως η κοινωνία τιμωρεί ό,τι θεωρείται «απρεπής» συμπεριφορά για το φύλο κάποιου, ενώ άλλες θεωρίες τονίζουν ότι η ταύτιση με το κοινωνικό φύλο και η γενικότερη συμπεριφορά μαθαίνεται από ένα παιδί μέσω του επαίνου για την προσαρμογή στο «σωστό» καλούπι για το βιολογικό του φύλο. Με άλλα λόγια, το κοινωνικό φύλο αντί να αφήνεται ελεύθερο ώστε να αναπτυχθεί και να εκδηλωθεί όπως είναι βιολογικά προγραμματισμένο, διδάσκεται από την κοινωνία και αποκτάται. Τα παιδιά κοινωνικοποιούνται από πολλές μεριές κι όχι μόνο από την οικογένεια. Επιπλέον, τα υλικά αγαθά ενός παιδιού, (δηλαδή παιχνίδια, κάρτες, κόμικς, ρούχα κτλ.) ενισχύουν το πώς θα μεταβληθεί και προβληθεί το «ορθό» κοινωνικό φύλο, αυτό δηλαδή που συμφωνεί με το βιολογικό τους. Σημαντική συμβολή σε αυτό παίζουν και οι ταινίες και τα βιβλία που διαβάζουν τα παιδιά.
Ανθρωπολογία και εξέλιξη
Έχουν προταθεί ως εξήγηση της προέλευσης των έμφυλων ρόλων οι βιολογικές διαφορές ανάμεσα στα δύο φύλα καθώς επίσης και το γεγονός ότι στις παλαιολιθικές κοινωνίες, οι γυναίκες είχαν την αποκλειστική ευθύνη της ανατροφής των παιδιών τους, κάτι που περιόριζε τον ελεύθερό τους χρόνο και συνεπώς τις απέκλειε από τη διαδικασία του κυνηγιού αλλά και από την ανάληψη εξουσίας. Η πραγματικότητα αυτή διαιωνίστηκε, μ' αποτέλεσμα να καθιερωθεί ως το φυσιολογικό.
Μεταξύ άλλων, οι πρώτοι που μίλησαν για τους έμφυλους ρόλους ήταν η Σιμόν ντε Μποβουάρ στα φεμινιστικά της έργα αλλά και ο Μισέλ Φουκώ στους συλλογισμούς του πάνω στη σεξουαλικότητα. Χάρη στην επίδρασή τους, η αντίληψη ότι το κοινωνικό φύλο δεν έχει καμία σχέση με το βιολογικό έγινε δημοφιλής, ιδιαίτερα στην κοινωνιολογία και στην πολιτισμική ανθρωπολογία. Η ιδέα δηλαδή αυτή υποστηρίζει ότι ένα άτομο μπορεί να γεννηθεί με βιολογικό φύλο άνδρα αλλά να ταυτίζει το κοινωνικό του με γυναίκας.
Η δόκτορας Σάντρα Λίπσιτζ Μπεμ είναι ψυχολόγος η οποία ανέπτυξε τη θεωρία που υποστηρίζει ότι οι άνθρωποι καταλήγουν να χρησιμοποιούν το κοινωνικό φύλο ως τρόπο οργάνωσης σε πολλές πτυχές της ζωής τους. Η δημιουργία από αυτήν του συστήματος Απογραφής των Σεξουαλικών Ρόλων Μπεμ που είχε σκοπό να μετρήσει πόσο καλά κάποιο άτομο ταίριαζε σε έναν παραδοσιακό έμφυλο ρόλο ανάλογα με το χαρακτηρισμό ως ανδροπρεπές, θηλυπρεπές, ανδρόγυνο ή αδιαφοροποίητο απέδειξε ότι όλοι τείνουν να χωρίζουν αυθορμήτως τα στοιχεία της συμπεριφοράς τους σε ανδροπρεπείς ή θηλυπρεπείς κατηγορίες κι επομένως ότι η επεξεργασία πληροφοριών και η ρύθμιση των συμπεριφορών βασίζεται στους ορισμούς της θηλυπρέπειας και του ανδρισμού που παρέχονται από την κοινωνία.
Στις σημερινές Δυτικές κοινωνίες, επικρατεί η τάση να μοιράζονται τα δύο φύλα τις ίδιες ασχολίες, υποχρεώσεις και εργασίες, κάτι που αποδεικνύει ότι το φύλο με το οποίο γεννιέται κάποιος δεν καθορίζει τις δυνατότητες κάποιου αφού, παρόλο που υπάρχουν ορισμένες διαφορές ανάμεσα στα δύο (π.χ. καλύτερη ισορροπία και αντοχή στις γυναίκες και μεγαλύτερη μυϊκή δύναμη στους άντρες), οι δυνατότητές τους είναι όμοιες όσον αφορά την επιτέλεση των ίδιων αντικειμένων.
Βιολογία
Ερευνητές από το νορβηγικό πανεπιστήμιο Επιστήμης και Τεχνολογίας, αλλά και μελέτες από άλλα πανεπιστήμια διαπίστωσαν, ότι οι άνδρες έχουν καλύτερη χωρική κατατόπιση και είναι πιο αποτελεσματικοί στην επινόηση στρατηγικών για την ταχύτερη άφιξη σε κάποιον προορισμό. Οι ερευνητές λένε ότι αυτό μπορεί να οφείλεται -εν μέρει- στα υψηλότερα επίπεδα τεστοστερόνης, που έχουν με φυσικό τρόπο οι άντρες στον οργανισμό τους.
Θρησκεία και πολιτισμοί
Παραδοσιακά, η θέση των γυναικών στις περισσότερες θρησκείες ήταν κατώτερη από αυτή του άνδρα ενώ οι ρόλοι που αναλάμβανε ήταν περισσότερο υποτακτικοί.
Στο Χριστιανισμό για παράδειγμα, ο οποίος θεωρείται κατεξοχήν ανδροκεντρικός και πατριαρχικός, τα κείμενα, οι ηγέτες και οι τελετές αφορούν τους άνδρες ενώ οι γυναίκες χρησιμοποιούνται ως παραδείγματα προς αποφυγή ή για να προβάλουν παραβατικές και παρεκκλίνουσες συμπεριφορές (π.χ. η Μαρία Μαγδαληνή ως πόρνη). Επιπρόσθετα, οι γυναίκες θεωρούνται, αντίθετα από τους άνδρες, δουλοπρεπείς, παθητικές και αδύναμες, άρα ακατάλληλες για υψηλόβαθμα αξιώματα της θρησκείας ενώ αναφέρεται επίσης συνοπτικά σε ένα εδάφιο στην προς Κορινθίους επιστολή ότι οι γυναίκες πρέπει να καλύπτουν το κεφάλι τους και να μην έχουν κοντά μαλλιά. Οι γυναίκες όμως δεν είναι κατώτερες του ανδρός. Η χριστιανική πίστη θα λέγαμε πως υποστηρίζει την ισότητα τον φύλλων από την αρχή της δημιουργίας,από τους πρωτόπλαστους, που η Εύα πλάστηκε από το πλευρό του Αδάμ, ούτε απο τα πόδια του αλλά ούτε από το κεφάλι του. Ο θεός τους έπλασε ίσους.
Ισλάμ Στο Ισλάμ, οι γυναίκες θεωρούνται κατώτερες από τον άνδρα και επιβάλλεται να συμπεριφέρονται πιο σεμνότυφα και συγκρατημένα από αυτόν, ιδιαίτερα σ' ό,τι αφορά την ένδυση. Στο μόνο τομέα που εξισώνονται με αυτόν είναι στην προσευχή, αφού έχουν τα ίδια θρησκευτικά καθήκοντα, ωστόσο οφείλουν να προσεύχονται σε διαφορετικά σημεία από αυτόν.
Πέραν αυτού, πολλές σύγχρονες ισλαμικές χώρες περιορίζουν τις μορφωτικές δυνατότητες για τα κορίτσια και τις γυναίκες· χαρακτηριστικό είναι ότι σε 17 ισλαμικές χώρες, το ποσοστό αναλφαβητισμού των γυναικών αγγίζει το 60%. Συγχρόνως, επιφυλάσσονται καλύτερες προοπτικές για τους άνδρες οι οποίοι θεωρείται σχεδόν απαραίτητο να αναλαμβάνουν αξιώματα και να συντηρούν τις οικογένειές τους, ενώ για τις γυναίκες είναι προαπαιτούμενο να αναλάβουν τον παραδοσιακό ρόλο της μητέρας και της συζύγου που δεν έχει δικαιώματα στο πλαίσιο του γάμου.
Αν και οι περισσότερες θεότητες του Ινδουισμού είναι αμφιβόλου φύλου, συχνά οι θεότητές τους προβάλλονται με αλληλοσυγκρουόμενους τρόπους: αφενός τιμάται και επαινείται η γυναικεία γονιμότητα και αφετέρου η γυναικεία σεξουαλικότητα αποδίδεται ως επικίνδυνη και ενδεχομένως επικίνδυνη.
Στερεότυπα των φύλων
Σύμφωνα με μελέτες, τα έμφυλα στερεότυπα, παγιωμένες δηλαδή αντιλήψεις για τα δύο φύλα, αποκτώνται σε πολύ νεαρή ηλικία ενώ οι κοινωνικές συναναστροφές παίζουν μεγάλο ρόλο στο τι συσχετίζεται με το κάθε φύλο. Παρακάτω ακολουθούν μερικά παραδείγματα έμφυλων στερεοτύπων.
Ταυτότητα Φύλου και κοινωνικά φύλα στο σχολείο.
Πολύ συχνά το σχολείο λειτουργεί με βάση τις ανδρικές -ηγεμονικές αξίες και τα έμφυλα στερεότυπα. Για να μην υπάρχουν όμως ρατσιστικά φαινόμενα και προκαταλήψεις από οποιοδήποτε φύλο είναι απαραίτητο να κάνουμε ένα διαχωρισμό ανάμεσα στο κοινωνικό και το βιολογικό φύλο. Το πρώτο αποτελεί κατασκευή της κοινωνίας ,δίνοντας ρόλο σε κάθε φύλο. Ωστόσο, διαφοροποιείται στο χώρο, το χρόνο και το πολιτισμικό πλαίσιο. Το βιολογικό φύλο ,από την άλλη, σχετίζεται με τις βιολογικές διαφορές ανάμεσα στη γυναίκα και τον άνδρα.Η Παιδεία είναι πολύ σημαντική στη διαμόρφωση της προσωπικότητας του ανθρώπου και βασικός της στόχος πρέπει να είναι η εξάλειψη των φαινομένων βίας απ' όπου κι αν προέρχονται καθώς και των φυλετικών διακρίσεων.
Σεξουαλικός προσανατολισμός
Στις ομοφυλοφιλικές ή γενικότερα στις μη-ετεροφυλοφιλικές σχέσεις, οι παραδοσιακοί ρόλοι των φύλων δεν μπορούν να εφαρμοστούν λόγω της έλλειψης του κλασικού μοντέλου του ενός άνδρα και μιας γυναίκας. Ως αποτέλεσμα, στις σχέσεις αυτές, προβάλλεται άλλη μια ένσταση στους ρόλους των φύλων αλλά και παρουσιάζεται μια λειτουργική αδυναμία της εφαρμογής τους όπως αυτή υπαγορεύεται από την κοινωνία. Η αμφισβήτηση της ετεροκανονικότητας, δηλαδή το να εκλαμβάνει κανείς τον κόσμο υπό το ετεροφυλοφιλικό πρίσμα μόνο, αποτελεί κι άλλη μια εγκατάλειψη των ρόλων των φύλων.
Σε μια προσπάθεια συμφιλίωσης των συνηθισμένων έμφυλων ρόλων με τη δομή των μη ετεροφυλοφιλικών σχέσεων, θεωρείται ότι το ένα μέλος μιας μη-ετεροφυλοφιλικής σχέσης αναλαμβάνει έναν «ανδροπρεπή» ρόλο ενώ το άλλο έναν «Θηλυπρεπή». Σε μια ανδρική ομοφυλοφιλική σχέση για παράδειγμα, αυτό θα σήμαινε αντιστοίχως ότι το ένα μέλος αναλαμβάνει τη συντήρηση της οικογένειας, τις σκληρότερες και απαιτητικότερες εργασίες αλλά και το ρόλο του ενεργητικού στο σεξ ενώ το άλλο τη φροντίδα των παιδιών, τις δουλειές του σπιτιού και το ρόλο του παθητικού. Στην πραγματικότητα, όμως, αυτό δεν ισχύει καθώς στις σχέσεις αυτές αποδεικνύεται πως υπάρχει πιο ίση κατανομή των ρόλων σε σύγκριση με τις ετεροφυλοφιλικές σχέσεις.
Υποσημειώσεις
Κατηγορία:Κοινωνικά ζητήματα  Κατηγορία:Κοινωνιολογικές θεωρίες Κατηγορία:Κοινωνικός συντηρητισμός Κατηγορία:Φύλο Κατηγορία:Στερεότυπα Κατηγορία:Ταυτότητα
Genro (sociologio)
Ηρακλής Β΄ της Γεωργίας
Ο Ηράκλειος Β΄ (ერეკლე II), επίσης γνωστός ως Ερέκλε (Ηρακλής) Β΄ και Ο Μικρός Καχετιανός (პატარა კახი  [pʼɑtʼɑɾɑ kʼɑχi]), (7 Νοεμβρίου 1720 ή 7 Οκτωβρίου 1721 [σύμφωνα με τον Κύριλ Τουμάνοφ ] – 11 Ιανουαρίου 1798), ήταν Γεωργιανός μονάρχης τού Οίκου των Βαγρατιδών της Γεωργίας (Μπαγκρατιόνι), που βασίλευσε ως βασιλιάς τού Kαχέτι από το 1744 έως 1762, και τού Κάρτλι και του Καχέτι από το 1762 έως το 1798. Στις σύγχρονες περσικές πηγές αναφέρεται ως Ερεκλή Χαν (ارکلی خان), ενώ οι Ρώσοι τον γνώριζαν ως Irakly (Ираклий). Το όνομά του μεταγράφεται συχνά σε λατινοποιημένη μορφή ως Heraclius (Ηράκλειος)· και τα δύο ονόματα Herekle και Ιrakly είναι γεωργιανές εκδοχές τού ελληνικού ονόματος Ηρακλής.
Από την παραχώρηση τού βασιλείου τού Καχέτι από τον άρχοντά του Nάντερ σαχ το 1744 ως ανταμοιβή για την πίστη του, μέχρι να γίνει ο προτελευταίος βασιλιάς των ενωμένων βασιλείων του Kαχέτι και του Kάρτλι στην ανατολική Γεωργία, η βασιλεία του θεωρείται ως το κύκνειο άσμα της γεωργιανής μοναρχίας. Βοηθούμενος από τις προσωπικές του ικανότητες και την αναταραχή στην Περσική αυτοκρατορία των Κατζάρ, ο Ηράκλειος καθιερώθηκε ως de facto αυτόνομος ηγεμόνας. Ενοποίησε πολιτικά την ανατολική Γεωργία για πρώτη φορά μετά από τρεις αιώνες και προσπάθησε να εκσυγχρονίσει τη διακυβέρνηση, την οικονομία και τον στρατό. Συντετριμμένος από τις εσωτερικές και εξωτερικές απειλές για την επισφαλή ανεξαρτησία της Γεωργίας και την προσωρινή ηγεμονία της στην ανατολική Υπερκαυκασία, έθεσε το βασίλειό του υπό την επίσημη ρωσική προστασία το 1783, αλλά η κίνηση δεν εμπόδισε τη Γεωργία να καταστραφεί από την περσική εισβολή το 1795. Ο Ηράκλειος απεβίωσε το 1798, αφήνοντας τον θρόνο στον ετοιμοθάνατο διάδοχό του, Γεώργιο ΙΒ΄.
Πρώτα χρόνια
σύνδεσμος=//upload.wikimedia.org/wikipedia/commons/thumb/8/81/%E1%83%94%E1%83%A0%E1%83%94%E1%83%99%E1%83%9A%E1%83%94_II_%E1%83%91%E1%83%90%E1%83%95%E1%83%A8%E1%83%95%E1%83%9D%E1%83%91%E1%83%98%E1%83%A1_%E1%83%A1%E1%83%A3%E1%83%A0%E1%83%90%E1%83%97%E1%83%98.jpg/180px-%E1%83%94%E1%83%A0%E1%83%94%E1%83%99%E1%83%9A%E1%83%94_II_%E1%83%91%E1%83%90%E1%83%95%E1%83%A8%E1%83%95%E1%83%9D%E1%83%91%E1%83%98%E1%83%A1_%E1%83%A1%E1%83%A3%E1%83%A0%E1%83%90%E1%83%97%E1%83%98.jpg|αριστερά|μικρογραφία|235x235εσ| Ο Ερέκλε Β΄ στην παιδική ηλικία φορώντας τσοκά. σύνδεσμος=//upload.wikimedia.org/wikipedia/commons/thumb/3/34/Irakli_II_1.jpg/180px-Irakli_II_1.jpg|αριστερά|μικρογραφία|270x270εσ| Μνημείο τού Ερέκλε Β΄ στο [[Τελάβι.]]
Βασιλιάς του Καρτλί και της Καχετίας
σύνδεσμος=//upload.wikimedia.org/wikipedia/commons/thumb/1/15/The_Palace_of_King_Erekle_II.jpg/220px-The_Palace_of_King_Erekle_II.jpg|δεξιά|μικρογραφία| Το παλάτι του βασιλιά Ηράκλειου Β΄ στο [[Τελάβι.]] σύνδεσμος=//upload.wikimedia.org/wikipedia/commons/thumb/a/af/Erekle_II_royal_charter.jpg/220px-Erekle_II_royal_charter.jpg|μικρογραφία| Βασιλικός καταστατικός χάρτης τού βασιλιά Ερεκλή Β΄.
Οικογένεια
σύνδεσμος=//upload.wikimedia.org/wikipedia/commons/thumb/0/02/Tomb_of_Erekle_II.jpg/200px-Tomb_of_Erekle_II.jpg|μικρογραφία|267x267εσ| Ο τάφος του Ηράκλειου Β΄ στον [[Καθεδρικός Ναός του Σβετιτσχόβελι|καθεδρικό ναό Σβετιτσχόβελι.]] Ο Ηράκλειος Β΄ νυμφεύτηκε τρεις φορές. Πρώτα την πριγκίπισσα Kετεβάν (Αικατερίνη) Oρμπιελιάνι το 1738 ή την πριγκίπισσα Kετεβάν Mχεϊντζέ το 1740. Σύμφωνα με μία σχετικά πρόσφατα καθιερωμένη εκδοχή, η πριγκίπισσα Ορμπιελιάνι αποκηρύχθηκε από τον Ηράκλειο, πριν πραγματικά γίνει ο γάμος. Αντ' αυτής νυμφεύτηκε την πριγκίπισσα Mχεϊντζέ, η οποία απεβίωσε το 1744. Από τον πρώτο του γάμο, ο Ηράκλειος δύο παιδιά:
Το 1745 ο Ηράκλειος έκανε δεύτερο γάμο: νυμφεύτηκε την πριγκίπισσα Άννα Αμπασχίντζε (1730 – Τιφλίδα, 7 Δεκεμβρίου 1749). Είχαν δύο παιδιά:
Το 1750 ο Ηράκλειος παντρεύτηκε για 3η φορά, με τη Νταρετζάν, το γένος Νταντιάνι (Daria, 20 Ιουλίου 1734 – 8 Νοεμβρίου 1808). Είχαν 23 παιδιά:
Βιβλιογραφικές αναφορές
<references group="" responsive="0">
Πηγές
Κατηγορία:Δυναστεία των Μπαγκρατιόνι
Κωνσταντίνος Ώπος (μέγας δούκας)
O Κωνσταντίνος Ώπος (άκμασε 1081-1097) ήταν αξιοσημείωτος Βυζαντινός στρατηγός και αριστοκράτης κατά το πρώτο ήμισυ της βασιλείας του Αλεξίου Α΄ Κομνηνού (1081-1118). Συμμετείχε στους πολέμους εναντίον των Νορμανδών και των Σελτζούκων, φθάνοντας τελικά στο βαθμό του μεγάλου Δούκα (Ναυάρχου) του Ρωμαϊκού Στόλου.
Βιογραφία
Εμφανίζεται για πρώτη φορά στην Αλεξιάδα to 1081 κατά τη διάρκεια της εκστρατείας του Αλεξίου Α΄ εναντίον των Νορμανδών του Ροβέρτου Γυισκάρδου οδηγώντας το τάγμα των Εξκουβίτων (Ακοιμήτων, η Φρουρά του Αυτοκράτορα). Η εκστρατεία τελείωσε με τη μάχη του Δυρραχίου στις 18 Οκτωβρίου 1081, που ηττήθηκαν οι Ρωμαίοι. Φαίνεται πως αυτό το παλαιό τάγμα, που είχε ιδρυθεί από τον Λέοντα Α΄ τον Θράκα (457-474) καταστράφηκε· δεν ακούγεται ποτέ ξανά.
Το 1090 ο Ώπος ήταν υπό τον μέγα δούκα Κωνσταντίνο Δαλασσηνό κατά την πολιορκία της Χίου, η οποία εκρατείτο από τον Τζαχά εμίρη της Σμύρνης. Ο Τζαχάς όταν έμαθε για την πολιορκία μάζεψε στρατό και κινήθηκε στην ακτή απέναντι από τη νήσο. Ο Δαλασσηνός έστειλε τον Όπο για να αποτρέψει τον Τζαχά να διαπεραιωθεί στη Χίο, αλλά ο εμίρης περνούσε τα πλοία τη νύκτα, αφού τα έδεσε με αλυσίδες. Βλέποντας αυτό ο Ώπος φοβήθηκε να εμπλακεί σε επίθεση και υποχώρησε.
Το 1092 ανέκτησε τη φήμη του με την ανάκτηση της Κυζίκου στη θάλασσα του Μαρμαρά (Προποντίδα), όπου η προηγούμενη ναυτική επιχείρηση του Αλεξάνδρου Ευφορβηνού είχε αποτύχει. Ο Ώπος αποβίβασε το στρατό του στην Κύζικο και κατέλαβε την πόλη με επιτυχία. Έστειλε στρατό, που κατέλαβε το Ποιμανηνό. Έπειτα βάδισε στην Απολλωνιάδα, όπου άρχισε να την πολιορκεί· σύντομα ο εμίρης της Ελχανές παρέδωσε την πόλη και την οικογένειά του σε αυτόν.
Ώς τη Σύνοδο του 1094 που καταδίκασε τον Λέοντα της Χαλκηδόνας, είχε λάβει το αξίωμα του πρωτοπροέδρου και υπέγραψε ως τέτοιος. Από μία σφραγίδα του γνωρίζουμε ότι αργότερα ανήλθε σε πρωτονοβελίσσιμο και σε ένα χειρόγραφο που ανήκε σε αυτόν, καταγράφετε ως μέγας δούκας του Στόλου. Για τελευταία φορά καταγράφεται το 1097 κατά την πρώτη εκστρατεία, όπου ανέλαβε να εμποδίσει τις δυνάμεις του κόμη Ραούλ από το να περάσουν τον Βόσπορο και να εμπλακούν σε μάχη με τους Σταυροφόρους.
Πηγές
Κατηγορία:Βυζαντινοί του 11ου αιώνα Κατηγορία:Βυζαντινοί ναύαρχοι Κατηγορία:Βυζαντινοί δούκες Κατηγορία:Νωβελίσσιμοι Κατηγορία:Βυζαντινοί πρόεδροι
Διοργανώσεις Ε.Π.Σ. Βοιωτίας 2013–14
Η περίοδος '''Ε.Π.Σ. Βοιωτίας 2013–14''' είναι η 40η στην ιστορία της Ε.Π.Σ. Βοιωτίας, ενός διαγωνισμού ποδοσφαίρου στην Ελλάδα, από την ίδρυσή της το 1973.
Πρωτάθλημα
Το πρωτάθλημα της Ένωσης αποτελεί το τέταρτο και πέμπτο επίπεδο στο Σύστημα ποδοσφαιρικών πρωταθλημάτων της Ελλάδας, με δύο κατηγορίες να υπάρχουν σε αυτό. Οι ομάδες χωρίζονται στην Α' Κατηγορία και την Β' Κατηγορία με δύο ομίλους ανά γεωγραφικά κριτήρια.
Η κορυφαία ομάδα της Α' Κατηγορίας λαμβάνει μέρος στο Ειδικό ερασιτεχνικό πρωτάθλημα 2014 για την άνοδο στην Γ' Εθνική την περίοδο 2014-15, ενώ οι τέσσερις τελευταίες ομάδες υποβιβάζονται στους δύο ομίλους της Β' Κατηγορίας την περίοδο 2014–15 ανά γεωγραφικά κριτήρια. Οι πρωταθλήτριες και δευτεραθλήτριες ομάδες του πρώτου και του δεύτερου ομίλου προβιβάζονται στην Α' Κατηγορία την περίοδο 2015–16.
Α' Κατηγορία
Συνολικά δεκαέξι ομάδες αγωνίζονται στο πρωτάθλημα της Α΄ Κατηγορίας.
Βαθμολογία
Πηγή: Βαθμολογίες ΕΠΣΒ 2013-14 stereasports.gr
Β' Κατηγορία
Η Β' κατηγορία διεξήχθη με τη συμμετοχή 21 συλλόγων χωρισμένων σε 2 ομίλους
1ος Όμιλος
Πηγή: Βαθμολογίες ΕΠΣΒ 2013-14 stereasports.gr
2ος Όμιλος
Πηγή: Βαθμολογίες ΕΠΣΒ 2013-14 stereasports.gr
Εξωτερικοί σύνδεσμοι
Κατηγορία:Ε.Π.Σ. Βοιωτίας Κατηγορία:Εγχώρια ποδοσφαιρικά πρωταθλήματα 2013-2014
Τοπολογική συζυγία
Στα μαθηματικά, δύο συναρτήσεις είναι τοπολογικώς συζυγείς μεταξύ τους εάν υπάρχει κάποιος ομοιομορφισμός ώστε να συζευχθεί η μια με την άλλη. Η τοπολογική συζυγία είναι σημαντική για τη μελέτη των επαναλαμβανόμενων συναρτήσεων και γενικότερα των δυναμικών συστημάτων, δεδομένου ότι, αν η δυναμική μιας επαναλαμβανόμενης συνάρτησης μπορεί να λυθεί, τότε αυτό ισχύει ακολούθως και για οποιαδήποτε τοπολογικώς συζυγή συνάρτηση.
Για να φανεί αυτό άμεσα, ας υποθέσουμε ότι οι συναρτήσεις f και g είναι επαναλαμβανόμενες και ότι υπάρχει ένας ομοιομορφισμός h τέτοιος ώστε οι f και g να είναι τοπολογικώς συζυγείς
Κατόπιν βέβαια κάποια πρέπει να υπάρχει
Ορισμός
Έστω ότι οι X και Y είναι τοπολογικοί χώροι και έστω ότι οι και  είναι συνεχείς συναρτήσεις. Τότε λέμε ότι η f είναι τοπολογικώς ημισυζυγής στην g εάν υπάρχει μια συνεχής και επί συνάρτηση τέτοια ώστε.
Αν h είναι ένας ομοιομορφισμός, μπορούμε να πούμε ότι οι f και g είναι τοπολογικώς συζυγείς και καλούμε τον h ως τοπολογική συζυγία μεταξύ των f και g.
Ομοίως, μια ροή φ στο X είναι τοπολογικά ημισυζυγής σε μια ροή ψ στο Y, εάν υπάρχει μια συνεχής και επί συνάρτηση τέτοια ώστε  για κάθε  Αν h είναι ένας ομοιομορφισμός, τότε οι ψ και φ είναι τοπολογικώς συζυγείς.
Για παράδειγμα, η λογιστική τομή και η τομή τέντας είναι τοπολογικώς συζυγείς.
Τοπολογική ισοδυναμία
Μπορούμε να πούμε ότι δύο ροές ψ και φ είναι τοπολογικώς ισοδύναμες, εάν υπάρχει ένας ομοιομορφισμός h:Y\to X, που χαρτογραφεί ομοιομορφικά τις τροχιές της ψ στις τροχιές της φ, ενώ διατηρεί τον προσανατολισμό των τροχιών. Με άλλα λόγια, έστω ότι το \mathcal{O} υποδηλώνει μια τροχιά, η οποία για κάθε y\in Y έχει:
Επιπλέον, πρέπει κανείς να παρατάξει τη ροή του χρόνου, δηλαδή, για κάθε y\in Y, υπάρχει ένα \delta>0 έτσι ώστε, εάν και το s είναι τέτοιο ώστε, τότε το s>0.
Σε γενικές γραμμές, η τοπολογική ισοδυναμία είναι ασθενέστερο κριτήριο ισοδυναμίας από την τοπολογική συζυγία, καθώς δεν απαιτεί να χαρτογραφείται η έννοια του χρόνου μαζί με τις τροχιές και τον προσανατολισμό τους. Ένα παράδειγμα συστήματος με τοπολογική ισοδυναμία που δεν έχει τοπολογική συζυγία, μπορεί να είναι τα μη υπερβολικά δισδιάστατα συστημάτα διαφορικών εξισώσεων που έχουν κλειστές τροχιές. Ενώ οι τροχιές μπορούν να μετασχηματιστούν η μια στην άλλη, ώστε να επικαλύπτονται με τη χωρική έννοια, οι περίοδοι τέτοιων συστημάτων δεν μπορούν να συνδυάζονται με ανάλογο τρόπο, αποτυγχάνοντας έτσι να ικανοποιήσουν το κριτήριο της τοπολογικής συζυγίας ενώ ικανοποιούν το κριτήριο της τοπολογικής ισοδυναμίας.
Ομαλή και τροχιακή ισοδυναμία
Μπορούν να μελετηθούν περισσότερα κριτήρια ισοδυναμίας εάν οι ροές ψ και φ προκύπτουν από διαφορικές εξισώσεις.
Δύο δυναμικά συστήματα που ορίζονται από τις διαφορικές εξισώσεις x' = f(x) και y' = g(y) λέγεται ότι είναι ομαλώς ισοδύναμα εάν υπάρχει ένας διαφορομορφισμός h:X \to Y έτσι ώστε
Στην περίπτωση αυτή, τα δυναμικά συστήματα μπορούν να μετατραπούν το ένα στο άλλο με μετασχηματισμό συντεταγμένων y = h(x).
Δύο δυναμικά συστήματα σε χώρο ίδιας κατάστασης, που ορίζονται από το x' = f(x) και x' = g(x), λέγεται ότι είναι τροχιακώς ισοδύναμα εάν υπάρχει μια θετική συνάρτηση έτσι ώστε  Τα συστήματα με τροχιακή ισοδυναμία διαφέρουν μόνο ως προς την παραμετροποίηση του χρόνου.
Τα συστήματα που είναι ομαλώς ισοδύναμα ή τροχιακώς ισοδύναμα είναι και τοπολογικώς ισοδύναμα. Ωστόσο, το αντίστροφο δεν ισχύει. Για παράδειγμα, σκεφτείτε τα γραμμικά συστήματα δύο διαστάσεων της μορφής x' = Ax. Εάν ο πίνακας A έχει δύο θετικές πραγματικές ιδιοτιμές, τότε το σύστημα έχει έναν ασταθή κόμβο. Εάν ο πίνακας A έχει δύο πολύπλοκες ιδιοτιμές με θετικό πραγματικό μέρος, τότε το σύστημα έχει ασταθή εστίαση (ή είναι σπιράλ). Οι κόμβοι και οι εστίες έχουν τοπολογική ισοδυναμία, αλλά δεν έχουν ομαλή ή τροχιακή ισοδυναμία.
Γενικεύσεις των δυναμικών τοπολογικών συζυγιών
Υπάρχουν δύο αναφερόμενες επεκτάσεις της έννοιας της δυναμικής τοπολογικής συζυγίας:
Βιβλιογραφία
Κατηγορία:Τοπολογία
Κύτωρος
δεξιά|μικρογραφία| Ο κόλπος της Κύτωρου. Η Κύτωρος, ή Κύτωρις , ήταν αρχαία ελληνική πόλη στη βόρεια ακτή της Μικράς Ασίας. Αναφερόμενος από τον Όμηρο, η Κύτωρος επιβιώνει στο όνομα Γήδερος, που είναι:
Η Γήδερος βρίσκεται 12 χλμ δυτικά της Τσιντέ και 15 χλμ ανατολικά του Κουρουτσάσιλε. Ενδεχομένως το όνομα του ίδιου του Τσιντέ προέρχεται από την Κύτωρο.
Ο μυθικός ιδρυτής του ήταν ο Κυτίσωρος, γιος του Φρίξου, σύμφωνα με τον Έφορο και τον Στέφανο τον Βυζάντιο. Στο Τάγμα Τρωϊκού Πολέμου στο Βιβλίο 2 της Ιλιάδας, ο Όμηρος αναφέρει την Κύτωρο και τη Σήσαμο ως Παφλαγονικούς οικισμούς, μαζί με άλλους γύρω από τον ποταμό Παρθένιο, τον σημερινό ποταμό Μπαρτίν. Η Σήσαμος είναι η σημερινή Αμάσρα. Αυτή η πόλη ήταν η Άμαστρις για τον Στράβονα, ο οποίος γράφει για την ίδρυσή της μέσω μιας ένωσης της Κύτωρου, της Σήσαμου και δύο άλλων οικισμών. Ο ίδιος αναφέρει ότι η Κύτωρος ήταν ένα εμπορικό κέντρο της Σινώπης και ήταν μια πηγή για πυξό.
Στα Αργοναυτικά, ο Απολλώνιος ο Ρόδιος αναφέρει τον οικισμό της Κύτωρου και συναφών τόπων στην περιγραφή του ταξιδιού της Αργώ. Σε αντίθεση με τον Στράβονα, δεν αναφέρει τον Κυτώριο ως γιο του Φρίξου. Ο Απολλώνιος προφανώς τοποθετεί την Κύτωρο όπου βρίσκεται ο κόλπος της Γήδερου σήμερα, ανάμεσα στον ποταμό Μπαρτίν και τη Σινώπη.
Ο Απολλώνιος εφαρμόζει το επίθετο «ξυλώδης» στην Κύτωρο, αναφερόμενος στον πυξό που αναφέρει ο Στράβων. Στην 4η της Carmina, ο Κάτουλλος αναφέρεται στην «Κύτωρο με επένδυση από κουτιά με δέντρο», ενώ στα Γεωργικά, ο Βιργίλιος λέει, «Με προθυμία θα κοίταζα την Κύτωρο γεμάτη με πυξό». Ο Ομηρικός σχολιαστής Ευστάθιος Θεσσαλονίκης αναφέρει ένα ρητό, «μεταφέρετε πυξό στην Κύτωρο», με την έννοια «κουβαλά κάρβουνα στο Νιούκασλ».
Παρά την ετυμολογία του Στράβονα, ο Μπίλγκε Ουμάρ βρίσκει την προέλευση του ονόματος Κύτωρος στα λουβικά για το «Μεγάλο τείχος».
Αναφέρεται επίσης μια λαϊκή ετυμολογία για το σύγχρονο όνομα της Γήδερου, με βάση την ομοιότητά της με το τουρκικό gideriz (πάμε). Οι χωρικοί λένε ότι κάποτε τα ρωμαϊκά πλοία αναζήτησαν καταφύγιο από μια καταιγίδα στον κόλπο του Γήδερου και όταν οι χωρικοί ρώτησαν τους ναυτικούς αν θα μείνουν, οι ναυτικοί απάντησαν, «Kalamazsak, gideros» (Αν δεν μπορούμε να μείνουμε, θα πάμε). Ευχαριστημένοι με την προοπτική να μην έχουν τους Ρωμαίους, οι χωρικοί κάλεσαν τον κόλπο Γήδερος.
Παραπομπές
Κατηγορία:Αρχαίες ελληνικές αποικίες στη Μικρά Ασία Κατηγορία:Αρχαιολογικοί τόποι στην Περιοχή της Μαύρης Θάλασσας Κατηγορία:Ιστορία της Επαρχίας Κασταμονής Κατηγορία:Εγκαταλελειμμένοι οικισμοί στην Τουρκία Κατηγορία:Οικισμοί στην Αρχαία Παφλαγονία Κατηγορία:Αρχαίοι ελληνικοί αρχαιολογικοί τόποι στην Τουρκία Κατηγορία:Τοποθεσίες της Ιλιάδας
Τόλης Καρνέσης
Ο Τόλης Καρνέσης είναι Έλληνας προπονητής μπάσκετ και καλαθοσφαιριστής. Γεννήθηκε και μεγάλωσε στην Καισαριανή. Από νεαρή ηλικία ασχολήθηκε με το μπάσκετ και έπαιξε για αρκετά χρόνια στην ομάδα της Καισαριανής, Α.Ο. Νήαρ Ηστ, της οποία και διετέλεσε και αρχηγός. Εν συνεχεία ασχολήθηκε με την προπονητική και διετέλεσε προπονητής αρκετών ομάδων της Αθήνας αλλά κυρίως του Α.Ο. Νήαρ Ηστ. Από τα μέσα του 2015 διατηρεί τη θέση του Τεχνικού Διευθυντή της ομάδας. Αποτελεί έναν από τους θρύλους του Α.Ο. Νήαρ Ηστ.
Βίνσεντ Μπουένο
Ο Βίνσεντ Μπουένο (γεννημένος 10 Δεκεμβρίου 1985), είναι Αυστριακός-Φιλιππινέζος τραγουδιστής με έδρα την Αυστρία και τις Φιλιππίνες.
Στις 12 Ιανουαρίου 2008, έγινε ο νικητής του προγράμματος ORF, Musical! Die Show (Μιούζικαλ! Το Σόου), έναν αυστριακό τηλεοπτικό μουσικό διαγωνισμό.
Χρησίμευσε επίσης ως πράξη υποστήριξης για τη συναυλία των Φιλιππίνων τραγουδιστή Sarah Geronimo στη Βιέννη. Στις 18 Ιανουαρίου 2008, ο Bueno είπε στα φιλιππινέζικα μέσα ενημέρωσης τα σχέδιά του για το ντεμπούτο στις Φιλιππίνες. Στη συνέχεια έκανε την πρώτη του εμφάνιση στην Φιλιππίνων Τηλεόραση στο ASAP XV στις 29 Αυγούστου 2010. Επίσης, υπέγραψε συμβόλαιο στο πλαίσιο της Star Records, μιας εταιρείας ABS-CBN Entertainment Group, για να συνεχίσει τη μουσική σταδιοδρομία στις Φιλιππίνες.
Θα εκπροσωπούσε την Αυστρία στο Διαγωνισμό Τραγουδιού Eurovision 2020 (που δυστυχώς ακυρώθηκε) στο Ρότερνταμ, της Ολλανδίας με το τραγούδι "Alive".
Πρόωρη Εκπαίδευση
Ο Bueno άρχισε να χορεύει σε ηλικία 4. Αργότερα αποφοίτησε στη μουσική και τις τέχνες στο Ωδείο της Βιέννης. Ο Bueno είναι επίσης συνθέτης της μουσικής R & B, έχοντας πάρει ειδικά μαθήματα σε σκηνοθεσία, χορό και τραγούδι. Στην ηλικία των 11 χρόνων κατάφερε να παίξει 4 μουσικά όργανα - πιάνο, κιθάρα, τύμπανα και μπάσο. Ο πατέρας του ήταν πρώην τραγουδιστής και η τοπική κιθάρα του 1970 ήταν κιθαρίστας.
Musical! Die Show
Ο Vincent νίκησε την Eva Klikovics και τον Gudrun Ihninger από 10 διαγωνιζόμενους / φιναλίστ και κέρδισε το κορυφαίο βραβείο των 50.000 ευρώ (3 εκατομμύρια PHP) συν την «ευκαιρία ζωής». Πρώτα εκτελούσε το "Grease Lightning" (από το μιούζικαλ Grease) και στη συνέχεια "Η μουσική της νύχτας" (από Το Φάντασμα της Όπερας). Ο Βίνσεντ πήρε το 67% των τηλεόρωτων (νίκη των κατολισθήσεων) από τους τηλεθεατές στην Αυστρία και τις κοντινές χώρες. Η δεύτερη Αυστραλιανή Eva Klikovics έλαβε το 37% των τηλεόρασης και ο Gudrun Ihninger εξαλείφθηκε νωρίτερα και έσωσε την τρίτη θέση. Η τηλεοπτική εκπομπή είναι ένα διαγωνισμό ταλέντου που βασίζεται στην πραγματικότητα και θεωρεί τις θεατρικές και χορευτικές δεξιότητες ή τις ικανότητες των διαγωνιζομένων, οι οποίες με τη σειρά τους κρίνεται με τηλεφωνητή μέσω τηλεφώνου ή SMS. [7] [8] [9] [10]
Ο διαγωνισμός Μουσική! Το Die Show ξεκίνησε ένα γύρο εξάλειψης στις 23 Νοεμβρίου 2007 με 10 διαγωνιζόμενους από τους 400 αρχάριους που έλαβαν μέρος σε οντισιόν. Η Αυστρία και άλλοι ευρωπαίοι τηλεοπτικοί σταθμοί βαθμολόγησαν / διαφήμισαν τους φιναλίστ. Το "Hair" ήταν ο πρώτος αριθμός του Vincent και εκτέλεσε τα αξέχαστα τραγούδια "I Wanna Be Like You" από το Βιβλίο της Ζούγκλας, "Superstar" από τον Jesus Christ Superstar "Γιατί ο Θεός Γιατί;" από την κυρία Saigon, "Singin 'in the Rain", και το γερμανικό "Supercalifragilisticexpialidocious!" από τη Mary Poppins. [11] [12] Μιούζικαλ! Το Die Show, ένα έργο της αυστριακής τηλεοπτικής εκπομπής ORF, δεν είναι ένας συνηθισμένος διαγωνισμός τραγουδιού όπως το Starmania ή το American Idol. Εντελώς διαφορετικό, περιλαμβάνει τις τέχνες του θεάτρου και τις ικανότητες μουσικής και δράσης. [13] Συγκεκριμένα, σε αντίθεση με τους Δυτικούς και Ασιάτες διαγωνισμούς ταλέντων, το Μουσικό! Το Die Show είναι συγκριτικά πιο δύσκολο και δύσκολο λόγω των κλίσεων του θεάτρου. Οι υποψήφιοι δρουν και τραγουδούν στο Broadway και αντί να τραγουδούν τραγούδια ποπ, επιλέγουν το ρεπερτόριο μουσικού θεάτρου Broadway.
Amen
Το "Amen" είναι ένα τραγούδι του αυστριακού τραγουδιστή Βίνσεντ Μπουένο. Το τραγούδι εκπροσώπησε την Αυστρία στο στο Ρότερνταμ της Ολλανδίας.
Διαγωνισμός Τραγουδιού Eurovision
Στις 26 Μαρτίου 2020, το ORF επιβεβαίωσε ότι ο Βίνσεντ Μπουένο θα εκπροσωπήσει την Αυστρία στο διαγωνισμό του 2021.
Η 65η έκδοση της Eurovision διεξήχθη στο Rotterdam Ahoy στο Ρότερνταμ της Ολλανδίας και αποτελείτο από δύο ημιτελικούς που θα πραγματοποιηθούν στις 18 και 20 Μαΐου, και τον μεγάλο τελικό στις 22 Μαΐου 2021. Σύμφωνα με τους κανονισμούς της Εurovision, κάθε συμμετέχουσα χώρα, εκτός από τη διοργανώτρια χώρα και τις "Μεγάλες Πέντε", που αποτελούνται από τη Γαλλία, τη Γερμανία, την Ιταλία, την Ισπανία και το Ηνωμένο Βασίλειο, πρέπει να προκριθεί από έναν από τους δύο ημιτελικούς για να διαγωνιστεί στον τελικό. Στις 17 Νοεμβρίου 2020, η EBU επιβεβαίωσε ότι δεν θα διεξαχθεί η ημιτελική κλήρωση κατανομής για το διαγωνισμό του 2021. Αντ' αυτού, οι ημιτελικοί θα έχουν την ίδια σύνθεση χωρών όπως καθορίστηκε από την κλήρωση κατανομής των ημιτελικών του διαγωνισμού του 2020, που πραγματοποιήθηκε στις 28 Ιανουαρίου 2020 στο Δημαρχείο του Ρότερνταμ. Η Αυστρία τοποθετήθηκε στον δεύτερο ημιτελικό, που διενεργήθηκε στις 20 Μαΐου 2021 και έμεινε εκτός τελικού, καθώς στον ημιτελικό ήταν στη 12η θέση με 66 βαθμούς.
Παραπομπές
Κατηγορία:Αυστριακοί τραγουδιστές Κατηγορία:Συμμετέχοντες στο διαγωνισμό τραγουδιού Eurovision με την Αυστρία Κατηγορία:Διαγωνισμός Τραγουδιού Eurovision 2020 Κατηγορία:Διαγωνισμός Τραγουδιού Eurovision 2021 Κατηγορία:Συμμετέχοντες στη Eurovision
Johnson & Johnson
Η Johnson & Johnson είναι Αμερικανική πολυεθνική εταιρεία η οποία ιδρύθηκε το 1886. Αναπτύσσει ιατρικές συσκευές, φαρμακευτικά προϊόντα και καταναλωτικά αγαθά. Η κοινή μετοχή της εταιρείας είναι συστατικό του Βιομηχανικού Δείκτη Ντάου Τζόουνς. Σύμφωνα με τον κατάλογο Fortune 500 για τις 500 αμερικάνικες εταιρείες ανά συνολικά έσοδα, η Johnson&Johnson κατατάσσεται 37η. Η J&J είναι μια από τις μεγαλύτερες με τη μεγαλύτερη χρηματιστηριακή αξία.
Η Johnson & Johnson εδρεύει στο Νιου Μπράνσγουικ του Νιου Τζέρσεϊ. Το τμήμα καταναλωτών εδρεύει στο Σκίλμαν της ίδιας πολιτείας. Η εταιρεία έχει στην κατοχή της περίπου 250 θυγατρικές με δραστηριότητες σε πάνω από 60 χώρες, οι οποίες πουλούν προϊόντα σε πάνω από 175 χώρες. Τα προϊόντα της εταιρείας είχαν παγκόσμιες πωλήσεις ύψους 70,1 δισεκατομμυρίων δολαρίων το 2015. Η Johnson & Johnson έχει στην κατοχή της πολλά γνωστά οικιακά φαρμακευτικά προϊόντα και είδη πρώτων βοηθειών. Μεταξύ των γνωστών καταναλωτικών προϊόντων της εταιρείας είναι οι επίδεσμοι Band-Aid, τα φάρμακα Tylenol, τα προϊόντα Johnson's Baby, τα καλλυντικά Neutrogena, το προϊόν Clean & Clear και οι φακούς επαφής Acuvue.
Παραπομπές
Κατηγορία:Επιχειρήσεις των ΗΠΑ
Α΄ κατηγορία ποδοσφαίρου ανδρών Κύπρου 2000-01
Η Α΄ κατηγορία ποδοσφαίρου ανδρών Κύπρου 2000-01 ήταν η 62η έκδοση της Α΄ κατηγορίας ποδοσφαίρου της Κύπρου. Το πρωτάθλημα κέρδισε η Ομόνοια για 18η φορά στην ιστορία της.
Σύστημα διεξαγωγής
Στο πρωτάθλημα της Α΄ κατηγορίας 2000-01 συμμετείχαν 14 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Οι τρεις τελευταίες ομάδες υποβιβάστηκαν στο πρωτάθλημα Β΄ κατηγορίας 2001-02.
Η πρωταθλήτρια ομάδα εξασφάλιζε τη συμμετοχή της στο ΟΥΕΦΑ Τσάμπιονς Λιγκ 2001-02. Επιπλέον, η ομάδα που τερμάτισε στη δεύτερη θέση εξασφάλιζε τη συμμετοχή της στο Κύπελλο ΟΥΕΦΑ 2001-2002.
Επιπρόσθετα, μία από τις ομάδες του πρωταθλήματος εξασφάλιζε το δικαίωμα συμμετοχής στο Κύπελλο Ιντερτότο ΟΥΕΦΑ 2001. Όσες ομάδες επιθυμούσαν δήλωναν το ενδιαφέρον τους, πριν την ολοκλήρωση του πρωταθλήματος, για συμμετοχή στη διοργάνωση. Όποια από τις ομάδες αυτές τερμάτιζε ψηλότερα στο βαθμολογικό πίνακα συμμετείχε στο Ιντερτότο (εφόσον δεν είχε εξασφαλίσει τη συμμετοχή της σε άλλη διοργάνωση της ΟΥΕΦΑ).
Σύστημα βαθμολόγησης
Η νίκη βαθμολογείτο με 3 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.
Αλλαγές σε σχέση με την προηγούμενη περίοδο
Σε σχέση με το πρωτάθλημα Α΄ κατηγορίας 1999-00, στο πρωτάθλημα της περιόδου 2000-01 συμμετείχαν οι τρεις πρώτες ομάδες του πρωταθλήματος Β΄ κατηγορίας 1999-00 Διγενής Ακρίτας Μόρφου, Άρης Λεμεσού και Δόξα Κατωκοπιάς. Στο πρωτάθλημα δεν συμμετείχαν ο Εθνικός Άσσιας, η Αναγέννηση Δερύνειας και η Αλκή Λάρνακας που είχαν υποβιβαστεί στο πρωτάθλημα Β΄ κατηγορίας 2000-01.
Toν Ιούνιο του 2000, πριν από την έναρξη του πρωταθλήματος, ο ΑΠΟΠ Πάφου και ο Ευαγόρας Πάφου συγχωνεύθηκαν δημιουργώντας την Αθλητική Ένωση Πάφου (ΑΕΠ), η οποία πήρε τη θέση του ΑΠΟΠ στο πρωτάθλημα.
Βαθμολογία
Η τελική βαθμολογία του πρωταθλήματος ήταν:
Κανόνες βαθμολογίας: 1ος Βαθμοί, 2ος Διαφορά τερμάτων (τέρματα υπέρ-τέρματα κατά), 3ος Καλύτερη επίθεση.
Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος:
Δείτε επίσης
Κατηγορία:Α΄ κατηγορία ποδοσφαίρου ανδρών Κύπρου Κατηγορία:Εγχώρια ποδοσφαιρικά πρωταθλήματα 2000-2001
Μιχριμάχ Σουλτάνα (κόρη του Μαχμούτ Β΄)
Η Μιχριμάχ Σουλτάν (Οθ. Τούρκικα:مھرماہ سلطان‎) (Τούρκικα: Mihrimah Sultan, 29 Ιουνίου 1812 - 31 Αυγούστου 1838) ήταν κόρη του σουλτάνου Μαχμούτ Β΄ της Οθωμανικής Αυτοκρατορίας.
Βιογραφία
Γεννήθηκε στις 29 Ιουνίου 1812 στο Παλάτι Τοπ Καπί, και ήταν κόρη του σουλτάνου Μαχμούτ Β΄ και της τέταρτης συζύγου του Χατσιγιέ Χοσγιάρ Καντινεφέντι.
Η επιλογή του γαμπρού που ξεκίνησε μετά τη γέννηση της Μιχριμάχ. Όταν έφτασε η ώρα να παντρευτεί, η μητέρα της αποφάσισε να κάνει την επιλογή της. Η μητέρα της της έδειξε τα πορτραίτα πολλών νεαρών ανδρών, ανάμεσά τους ήταν και του μέλλοντα συζύγου της Μεχμέτ Σαϊντ Πασά. Κατόπιν εντολής του Μαχμούτ, αρραβωνιάστηκε τον Ναύαρχο του Στόλου Μεχμέτ Σαϊντ Πασά το 1835. Ο γάμος πραγματοποιήθηκε στις 15 Αυγούστου 1835 στο Παλάτι Μπεσίκτας, όταν η Μιχριμάχ ήταν είκοσι τεσσάρων ετών. Μαζί απέκτησαν ένα γιο, τον Σουλτανζάντε Αμπντουλάχ Μπέη.
Πέθανε στις 31 Αυγούστου 1838 κατά πάσα πιθανότητα φυματίωσης που μαινόταν στην Κωνσταντινούπολη τον 19ο αιώνα. Είναι θαμμένη στο μαυσωλείο της γιαγιάς της Νακσιντίλ Σουλτάν στο Φατίχ της Κωνσταντινούπολης.
Πηγές
Κατηγορία:Πριγκίπισσες της Οθωμανικής Αυτοκρατορίας Κατηγορία:Οθωμανοί
Παραλία Λαλάρια
thumb|right|400px|Η Παραλία Λαλάρια. Ο βράχος της. Η Παραλία Λαλάρια βρίσκεται στο βόρειο τμήμα της Σκιάθου. Πρόκειται για μια παραλία ευρέως γνωστή για τα βότσαλά της και το καλοκαίρι την επισκέπτονται πολλοί τουρίστες. Η πρόσβαση εκεί γίνεται με καραβάκια που είναι αγκυροβολημένα στο παλιό λιμάνι του νησιού. Επίσης είναι γνωστή και για το βράχο που έχει ένα άνοιγμα και πολλοί κολυμβητές κάνουν βουτιές εκεί. Τα νερά της είναι πεντακάθαρα και καταγάλανα.
Κατηγορία:Παραλίες της Ελλάδας Κατηγορία:Σκιάθος
Γεράσιμος Σολδάτος
Ο '''Γεράσιμος Σ. Σολδάτος''' (1883 - 1η Αυγούστου 1950) ήταν Έλληνας πολιτικός, που υπηρέτησε ως βουλευτής και ως γερουσιαστής.
Βιογραφικά στοιχεία
Εξελέγη βουλευτής Λευκάδας το 1923. Εν συνεχεία εξελέγη γερουσιαστής Πρεβέζης (στο μητρώο των γερουσιαστών της Βουλής αναφέρεται ως συνταξιούχος πολιτικός) με τους Συντηρητικούς Δημοκρατικούς, το 1929, υπηρετώντας ως το 1935.
Απεβίωσε σε ηλικία 67 ετών στην Αθήνα την 1η Αυγούστου 1950 και κηδεύτηκε την επομένη από τον ιερό ναό Οσίου Λουκά στην οδό Πατησίων. Είχε 2 παιδιά, τον Σπύρο και τη Σοφία.
Παραπομπές
Κατηγορία:Έλληνες Γερουσιαστές Κατηγορία:Βουλευτές Λευκάδας
Διάφανα Κρίνα
Τα Διάφανα Κρίνα ήταν ένα από τα πιο γνωστά ελληνικά ροκ συγκροτήματα. Αποτελούνταν από τους Θάνο Ανεστόπουλο (φωνή, ακουστική κιθάρα, φυσαρμόνικα, πιάνο,), Νίκο Μπαρδή (κιθάρες, τρομπέτα, κρουστά, μεταλλόφωνο), Κυριάκο Τσουκαλά (κιθάρες, πλήκτρα, κρουστά, γεννήτρια ήχων), Παντελή Ροδοστόγλου (ηλεκτρικό μπάσσο), Τάσο Μαχά (τύμπανα, κρουστά) και τον Παναγιώτη Μπερλή (φωνή, πλήκτρα).